יחסי האיחוד האירופי – תוניסיה

יחסי האיחוד האירופי–תוניסיה (בערבית: علاقات تونس والاتحاد الأوروبي; באנגלית: Tunisia–European Union relations) הם יחסי החוץ הדיפלומטיים, הכלכליים, התרבותיים וההיסטוריים שבין רפובליקת תוניסיה לאיחוד האירופי. בשנת 1976 כעשור לאחר שעזבה צרפת את תוניסיה וזאת זכתה בעצמאות, הקהילה הכלכלית האירופית התחילה באופן רשמי לקיים יחסים דיפלומטיים עם המדינה. הסכם כלכלי ראשון בין תוניסיה לאיחוד נחתם בשנת 1995, כחלק מהתקרבות תוניסיה אל המערב תחת שלטון זין אל-עאבדין בן עלי. כחלק מההסכם נוסד איגוד מקצועי בשיתוף ממשלות תוניסיה והאיחוד, וב-14 ביולי 1998 מתקיים המפגש הראשון של הנהלת האיגוד בעיר בריסל, בלגיה, בירת האיחוד. בראש האיגוד עמד בן מוסטפא, דאז שר החוץ של תוניסיה. בשנת 2011, לאחר שעברה תוניסיה את המהפכה, ראש הממשלה הזמני של המדינה קיים פגישה עם בכירים באיחוד לגבי המשך היחסים. מאז פרוץ המהפכה וכינון דמוקרטיה יציבה בתוניסיה, הסיוע של האיחוד האירופי למדינה הפריקאית גדל באופן דרמטי. ב-3 במרץ 2014 חתמו האיחוד האירופי ותוניסיה על הסכם שיתוף פעולה בנוגע למשבר ההגירה באירופה, כאשר מהגרים מאפריקה שמדרום לסהרה ולוב הגיעו באופן לא חוקי לתוניסיה ולמדינות האיחוד. ההסכמים נועדו לפשט את תהליך קבלת אשרות השהייה במדינות ולמנוע גירוש מהגרים לא הכרחי. ב-13 באוקטובר 2015 החל משא ומתן בין תוניסיה לאיחוד לגבי כניסת תוניסיה לאזור הסחר החופשי האירופאי. ב-29 בספטמבר 2016 פרסם האיחוד האירופי פרויקט 'תקשורת משותפת' המחזק את תמיכת האיחוד בתוניסיה. מעט בהמשך השנה חותמות תוניסיה והאיחוד על הסכם נוסף לטובת כלכלת תוניסיה. האיחוד האירופי הוא שותף המסחר הגדול ביותר של תוניסיה, אף מעבר לכל מדינה ערבית אחרת. יותר מ-75% מהיצוא של תוניסיה מיועד לאיחוד האירופי ויותר ממחצית הייבוא של תוניסיה מגיע מהאיחוד האירופי. בשנת 2017 הסתכם שווי הסחר בין שתי המדינות בכ-20.5 מיליארד אירו. בין תוניסיה לאיחוד האירופי מספר קשרים כלכליים הכובלים אותם זו לזה, בהם הסכם הסחר משנת 2009 והתוכנית התוניסאית התשיעית. תוניסיה היא המדינה שמקבלת הכי הרבה סיוע כלכלי, חברתי, פוליטי ודיפלומטי מהאיחוד האירופי במסגרת מדיניות השכנות האירופית; האיחוד האירופי "מספק תמיכה לתוניסיה בתחומי החינוך, הכשרה ומחקר; תרבות ותקשורת; הגירה ומבקשי מקלט; משפטים, פוליטיקה וביטחון; סביבה, שינויי אקלים ואנרגיה". בנוסף למימון הסיוע למהגרים, תוניסיה נהנית מכמה פרויקטים אחרים במימון האיחוד האירופי, כגון "European Instrument for Democracy and Human Rights", "Instrument contributing to Stability and Peace" ו-"Development Cooperation Instrument". תוניסיה היא מדינה חברה בתוכנית "Horizon Europe" של האיחוד. מירב ההשקעות החיצוניות של האיחוד בתוניסיה מבחינה כספית בלבד מתורגמות למפעלי תעשייה, לרוב טקסטיל והלבשה. "תוניסיה" באתר הרשמי של האיחוד האירופי Anonymous, Tunisia, European Neighbourhood Policy And Enlargement Negotiations - European Commission, ‏2016-12-06 (באנגלית) "EURO-MEDITERRANEAN AGREEMENT". Official Journal of the European Communities. 30 March 1998. Retrieved 9 March 2020. Press corner, European Commission - European Commission (באנגלית) "Tunisia". European Commission - European Neighborhood Policy and Enlargement Negotiations. 17 December 2019. Retrieved 9 March 2020. (באנגלית) "EU and Tunisia establish their Mobility Partnership". European Commission. 3 March 2014. Retrieved 9 March 2020. (באנגלית) "Tunisia". European Commission. 14 January 2020. Retrieved 9 March 2020. EU – Tunisia Joint Communication, EEAS - European External Action Service - European Commission (באנגלית) The European Union and Tunisia launch the EU-Tunisia Youth Partnership, EEAS - European External Action Service - European Commission (באנגלית) Tunisia - Trade - European Commission, ec.europa.eu Elisabeth Johansson-Nogués, Adrià Rivera Escartin, Supporting the Tunisian transition? Analysing (in)consistencies in EU democracy assistance with a tripartite nexus model, Democratization 27, 2020-11-16, עמ' 1376–1393 doi: 10.1080/13510347.2020.1792886 Tunisia - Trade - European Commission, ec.europa.eu